Martin Karvaš

Martin Karvaš (* 4. apríl 1956, Bratislava) je slovenský hudobník, hráč na klávesové nástroje, spevák, skladateľ a hudobný producent.

Vyštudoval hru na hoboj. V rokoch 1986 – 1989 bol členom skupiny Elán, s ktorou nahral albumy Detektívka (1986), Nebezpečný náklad (1988) a Rabaka (1989). Predtým pôsobil v skupinách Limit a Banket, spolupracoval na nahrávaní albumov viacerých umelcov populárnej hudby ako je Pavol Hammel, Dežo Ursiny, Miroslav Žbirka, Pavol Habera či Robo Grigorov a účinkoval na ich koncertných vystúpeniach. Je zakladateľom a vlastníkom dnes už neexistujúceho nahrávacieho štúdia Ebony v Bratislave. 

Martin Karvaš je synom slovenského spisovateľa Petra Karvaša.Berka, Tomáš: Blumentálske blues. 1. vyd. Bratislava: Marenčin PT 2010, s. 198.

 Referencie 

Kategória:Slovenskí popoví klávesisti
Kategória:Slovenskí rockoví klávesisti
Kategória:Slovenskí skladatelia modernej hudby
Kategória:Slovenskí hudobní producenti